CELEX: 31992L0076
Language: el
Date: 1992-10-06 00:00:00
Title: Οδηγία 92/76/ΕΟΚ της Επιτροπής της 6ης Οκτωβρίου 1992 για την αναγνώριση προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα

Avis juridique important

|

31992L0076

Οδηγία 92/76/ΕΟΚ της Επιτροπής της 6ης Οκτωβρίου 1992 για την αναγνώριση προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα  

Επίσημη Εφημερίδα αριθ. L 305 της 21/10/1992 σ. 0012 - 0015 Φινλανδική ειδική έκδοση: Κεφάλαιο 3 τόμος 45 σ. 0122  Σουηδική ειδική έκδοση: Κεφάλαιο 3 τόμος 45 σ. 0122 

ΟΔΗΓΙΑ 92/76/ΕΟΚ ΤΗΣ ΕΠΙΤΡΟΠΗΣ  της 6ης Οκτωβρίου 1992  περί αναγνωρίσεως προστατευομένων περιοχών που είναι εκτεθειμένες σε ιδιαίτερους φυτοϋγειονομικούς κινδύνους, στην ΚοινότηταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 92/10/ΕΟΚ της Επιτροπής (2),  και ιδίως το άρθρο 2 παράγραφος 3 στοιχείο η) πρώτο εδάφιο,  τις αιτήσεις που υπέβαλαν η Δανία, η Ελλάδα, η Ισπανία, η Γαλλία, η Ιρλανδία, η Ιταλία, η Πορτογαλία και το Ηνωμένο Βασίλειο,  Εκτιμώντας:  ότι, βάσει των διατάξεων της οδηγίας 77/93/ΕΟΚ, καθορίζονται "προστατευόμενες περιοχές" που είναι εκτεθειμένες σε ιδιαίτερους φυτοϋγειονομικούς κινδύνους και, ως εκ τούτου, είναι δυνατόν να τύχουν ειδικής προστασίας υπό όρους συμβατούς με την εσωτερική  αγορά-  ότι, επιπλέον, τα κράτη μέλη μπορούν να ζητήσουν να αναγνωριστεί, ως προστατευόμενη περιοχή, μια περιοχή στην οποία δεν ενδημούν ένας ή περισσότεροι οργανισμοί που αναφέρονται στην εν λόγω οδηγία και οι οποίοι ενδημούν σε ένα ή περισσότερα τμήματα της  Κοινότητας, μολονότι οι συνθήκες είναι ευνοϊκές γι' αυτούς-  ότι ορισμένα κράτη μέλη ζήτησαν να αναγνωρισθούν ορισμένες περιοχές ως προστατευόμενες-  ότι οι προαναφερθείσες αιτήσεις πρέπει να βασίζονται στα αποτελέσματα κατάλληλων μελετών, που ελέγχονται από εμπειρογνώμονες της Επιτροπής, τα οποία επιβεβαιώνουν ότι ένας ή περισσότεροι οργανισμοί, ως προς τους οποίους η περιοχή πρόκειται να  αναγνωρισθεί ως προστατευόμενη, δεν ενδημούν σ' αυτή-  ότι, ωστόσο, οι λεπτομέρειες για τις μελέτες αυτές δεν έχουν ακόμη θεσπισθεί σε κοινοτικό επίπεδο-  ότι η αναγνώριση πρέπει να είναι μόνο προσωρινή και να βασίζεται στα πληροφοριακά στοιχεία που γνωστοποιούνται από τα ενδιαφερόμενα κράτη μέλη-  ότι η απόφαση της ισχύος της αναγνώρισης πέραν του 1994 πρέπει να αποφασισθεί μόνο βάσει των αποτελεσμάτων των αναγκαίων μελετών, όπως αυτές ελέγχονται από εμπειρογνώμονες της Επιτροπής-  ότι είναι σκόπιμο να προβλέπεται διάταξη ώστε, εάν παραστεί ανάγκη, να είναι δυνατόν να τροποποιηθεί μεταγενέστερα ο κατάλογος των προστατευομένων περιοχών-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Οι περιοχές της Κοινότητας που απαριθμούνται στο παράρτημα αναγνωρίζονται, για περίοδο που λήγει στις 31 Δεκεμβρίου 1994, ως "προστατευόμενες περιοχές" κατά την έννοια του άρθρου 2 παράγραφος 1 στοιχείο η) πρώτο εδάφιο της οδηγίας 77/93/ΕΟΚ,  όσον αφορά τους επιβλαβείς οργανισμούς που συνοδεύουν τα ονόματα των εν λόγω περιοχών στο παράρτημα.  Άρθρο 2  Η παράταση της ισχύος της αναγνώρισης που αναφέρεται στο άρθρο 1 καθώς και οποιαδήποτε τροποποίηση του καταλόγου των προστατευομένων περιοχών αποφασίζεται σύμφωνα με τη διαδικασία που προβλέπεται στο άρθρο 16α της οδηγίας 77/93/ΕΟΚ λαμβανομένων  υπόψη των αποτελεσμάτων καταλλήλων μελετών που πραγματοποιούνται βάσει κοινοτικών κριτηρίων και υπό τον έλεγχο εμπειρογνώμονων της Επιτροπής.  Άρθρο 3  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία κατά την ημερομηνία που αναφέρεται στο άρθρο 3 παράγραφος 1 της οδηγίας 91/683/ΕΟΚ του Συμβουλίου (3).  Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές παρέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αυτής αποφασίζεται από τα κράτη μέλη.  2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία. Η Επιτροπή πληροφορεί σχετικά τα άλλα κράτη μέλη.  Άρθρο 4  Η παρούσα οδηγία απευθύνεται στα κράτη μέλη. Βρυξέλλες, 6 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 26 της 31. 1. 1977, σ. 20. (2) ΕΕ αριθ. L 70 της 17. 3. 1992, σ. 27. (3) ΕΕ αριθ. L 376 της 31. 12. 1991, σ. 29.    ΠΑΡΑΡΤΗΜΑ  ΠΕΡΙΟΧΕΣ ΤΗΣ ΚΟΝΟΤΗΤΑΣ ΠΟΥ ΑΝΑΓΝΩΡΙΖΟΝΤΑΙ ΩΣ "ΠΡΟΣΤΑΤΕΥΟΜΕΝΕΣ ΠΕΡΙΟΧΕΣ", ΣΕ ΣΧΕΣΗ ΜΕ ΤΟΥΣ ΕΠΙΒΛΑΒΕΙΣ ΟΡΓΑΝΙΣΜΟΥΣ ΠΟΥ ΣΥΝΟΔΕΥΟΥΝ ΤΑ ΟΝΟΜΑΤΑ ΤΟΥΣ      Επιβλαβείς οργανισμοί  Προστατευόμενες περιοχές: έδαφος της       α) Έντομα, ακάρεα και νηματώδεις, και σε όλα τα στάδια ανάπτυξής τους   1. Anthonomus grandis (Boh.)  Ελλάδα, Ισπανία, Ιταλία  2. Bemisia tabaci Genn (Ευρωπαϊκοί πληθυσμοί)   Δανία, Ιρλανδία, Πορτογαλία, Ηνωμένο Βασίλειο  3. Cephalcia lariciphila (Klug.)  Γαλλία, Ιρλανδία, Ηνωμένο Βασίλειο (Βόρεια Ιρλανδία και Νήσος Man)  4. Dendroctonus micans Kugelan  Ελλάδα, Ισπανία, Ιρλανδία, Ιταλία, Πορτογαλία, Ηνωμένο Βασίλειο  (Σκωτία, Βόρεια Ιρλανδία, Αγγλία: οι ακόλουθες κομητείες: Bedfordshire, Berkshire, Buckinghamshire, Cambridgeshire, Cleveland, Cornwall, Cumbria, Devon, Dorset, Durham, Essex, Hampshire, Hertfordshire, Humberside, Isle of Man, Isle of Wight, Isles of  Scilly, Kent, Lincolnshire, Norfolk, Northants, Northumberland, Nottinghamshire, Oxfordshire, Somerset, Suffolk, Surrey, Sussex East, Sussex West, Tyne and Wear, Wiltshire, Yorkshire South, Yorkshire West, και τα ακόλουθα τμήματα των κομητειών: Avon: το  τμήμα εκείνο της κομητείας βορείως του νοτίου ορίου του αυτοκινητόδρομου M4, Derbyshire: τα διαμερίσματα του βορειοανατολικού Derbyshire, Chesterfield και Bolsover, Leicestershire: τα διαμερίσματα του Charnwood, Melton, Rutland, Harborough, Oadby και  Wigston, Leicester και Blaby, Yorkshire North: τα διαμερίσματα Scarborough, Ryedale, Hambleton, Richmondshire, Harrogate, York και Selby)  5. Gilpinia hercyniae (Hartig)  Ελλάδα, Γαλλία, Ιρλανδία, Ηνωμένο Βασίλειο (Βόρεια Ιρλανδία και Νήσος Man)  6.  Gonipterus scutellatus Gyll  Ελλάδα, Πορτογαλία  7. Ips amitinus Eichhof  Ελλάδα, Ισπανία, Γαλλία (Κορσική), Ιρλανδία, Ιταλία, Πορτογαλία, Ηνωμένο Βασίλειο  8. Ips cembrae Heer  Ελλάδα, Ισπανία, Ιρλανδία, Πορτογαλία, Ηνωμένο Βασίλειο (Βόρεια Ιρλανδία  και Νήσος Man)  9. Ips duplicatus Sahlberg  Ελλάδα, Ισπανία, Ιρλανδία, Ιταλία, Πορτογαλία, Ηνωμένο Βασίλειο  10. Ips sexdentatus /Boerner  Ελλάδα, Ιρλανδία, Ηνωμένο Βασίλειο (Βόρεια Ιρλανδία και Νήσος Man)  11. Ips typographus Heer  Ελλάδα, Ισπανία,  Ιρλανδία, Πορτογαλία, Ηνωμένο Βασίλειο  12. Leptinotarsa decemlineata Say  Ισπανία (Menorca και Ibiza), Ιρλανδία, Πορτογαλία (Αζόρες και Μαδέρα), Ηνωμένο Βασίλειο  13. Matsuccocus feytaudi Duc.  Γαλλία (Κορσική)  14. Pissodes spp. (Ευρωπαϊκό είδος)   Ιρλανδία, Ηνωμένο Βασίλειο (Βόρεια Ιρλανδία και Νήσος Man)  15. Sternochetus mangiferae Fabricius  Ισπανία, Πορτογαλία  16. Thaumetopoea pityocampa (Den. et Schiff.)  Ισπανία (Ibiza)  17. Όλοι οι άγνωστοι μη Ευρωπαϊκοί οργανισμοί οι επιβλαβείς στους  καρπούς της Citrus L., Fortunella Swingle, Poncirus Raf. και τα υβρίδια αυτών  Ελλάδα, Γαλλία (Κορσική), Ιταλία  β) Βακτήρια   1. Curtobacterium flaccumfaciens pv. flaccumfaciens (Hedges) Col.  Ελλάδα, Ισπανία, Ιταλία, Πορτογαλία  2. Erwinia amylovora  (Burr.) Winsl. et al.  Ισπανία, Γαλλία [Champagne-Ardennes, Αλσατία (εκτός του διαμερίσματος Bas-Rhin), Λορένη, Franche-Comte, Rhone-Alpes, Bourgogne, Auvergne, Provence-Alpes-Cote d'Azur, Corse, Languedoc-Roussillon], Ιρλανδία, Ιταλία, Πορτογαλία,  Ηνωμένο Βασίλειο (Βόρεια Ιρλανδία, η Νήσος Man και τα Channel Islands)  3. Όλοι οι άγνωστοι μη Ευρωπαϊκοί οργανισμοί οι επιβλαβείς στους καρπούς της Citrus L., Fortunella Swingle, Poncirus Raf. και τα υβρίδια αυτών  Ελλάδα, Γαλλία (Κορσική), Ιταλία  γ)  Μύκητες   1. Glomerella gossypii Edgerton  Ελλάδα, Ιταλία (Σικελία)  2. Gremmeniella abietina (Lag.) Morelet  Ιρλανδία, Ηνωμένο Βασίλειο (Βόρεια Ιρλανδία και Νήσος Man)  3. Hypoxylon mammatum (Wahl.) J. Miller  Ιρλανδία, Ηνωμένο Βασίλειο (Βόρεια  Ιρλανδία και Νήσος Man)  4. Phytophthora cinnamoni Rands  Ελλάδα (Κρήτη)  5. Όλοι οι άγνωστοι μη Ευρωπαϊκοί οργανισμοί οι επιβλαβείς στους καρπούς της Citrus L., Fortunella Swingle, Poncirus Raf. και τα υβρίδια αυτών  Ελλάδα, Γαλλία (Κορσική), Ιταλία   δ) Ιοί και οργανισμοί όμοιοι με τους ιούς   1. Ιός που προκαλεί ριζομανία των τεύτλων  Δανία, Ιρλανδία, Πορτογαλία (Αζόρες), Ηνωμένο Βασίλειο  2. Ιός που προκαλεί μαρασμό της τομάτας  Δανία  3. Όλοι οι άγνωστοι μη Ευρωπαϊκοί οργανισμοί οι επιβλαβείς  στους καρπούς της Citrus L., Fortunella Swingle, Poncirus Raf. και τα υβρίδια αυτών  Ελλάδα, Γαλλία (Κορσική), Ιταλία